КъБА лакхара чукхийсаран къовсам
КъБА лакхара чукхийсаран къовсам (къовсаман спонсоран официалан цӀарца AT&T Slam Dunk) дӀахьо хӀора шарахь КъБА седарчийн уикендан гуран чохь. Дуьххьара къовсам дӀабаьхьира Америкин баскетболан ассоциацин (АБА) 1976 шеран дерриг седарчийн матчал хьалха Денверехь, оццу шарахь лакхара чукхийсаран къовсам йукъабаьккхира NCAA студентийн лигехь. АБА а, КъБА а цхьаьнакхетар бахьнехь лакхара чукхийсаран къовсам 1984 шо кхаччалц дӀа ца баьхьира профессионалан тӀегӀанехь. 2013 шо кхаччалц финалан раундехь толамхо билгалвоккхура смс-кхаж тасарца хьовсархошна йукъахь. АБА уггаре хьалхарчу къовсамехь 1976 шарахь толам баьккхира Ирвинг Джулиуса, оцу хенахь иза ловзуш вара «Нью-Йорк Нетс» йукъахь. ТӀаьххьара къовсаман толамхо хилира (2023) Маккланг Мак «Филадельфи Севенти Сиксерс» командера.